ai4bharat/Pralekha huggingface dataset:
কৃষিমন্ত্রক
খরিফ মরশুমে শস্য উৎপাদনশীলতা বাড়াতে চাষের সেরা পদ্ধতি গ্রহণের জন্য কৃষকদের আবেদন জানালেন শ্রী নরেন্দ্র সিং তোমর
নয়াদিল্লি, ০১ জুলাই, ২০২০
কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর কৃষিকে লাভজনক কাজে পরিণত করতে কৃষি জমিগুলির আকার-আয়তনের বিষয়টি বিবেচনায় রেখে বিভিন্ন প্রজাতির শস্য উৎপাদনের জন্য কৃষকদের প্রতি আহ্বান জানিয়েছেন।
কৃষকদের উদ্দেশে লেখা এক চিঠিতে শ্রী তোমর বলেছেন, বর্ষা মরশুমের প্রারম্ভে দেশের অধিকাংশ এলাকাতেই বীজ বপণের কাজ প্রায় শেষের পর্যায়ে। অবশ্য, কিছু কিছু এলাকায় এই প্রক্রিয়া শুরু হচ্ছে। ঐ চিঠিতে শ্রী তোমর বলেছেন, উৎপাদনশীলতা বাড়াতে চাষের সেরা পদ্ধতিগুলি গ্রহণের জন্য কৃষকদের প্রতি তিনি আবেদন জানাচ্ছেন।
লকডাউনের সময় জটিল পরিস্থিতিতে কৃষকরা যে দায়িত্ব ও নিষ্ঠার সঙ্গে কৃষি কাজ করেছেন, তার জন্য তাঁদের প্রশংসা প্রাপ্য। এ প্রসঙ্গে শ্রী তোমর বলেন, প্রধানমন্ত্রী শ্রী নরেন্দ্র মোদীর সুদক্ষ নেতৃত্বে সমগ্র দেশ বিগত তিন মাস করোনা সঙ্কটের বিরুদ্ধে যথোপযুক্ত লড়াই চালিয়েছে। রবি শস্য কৃষি জমি থেকে ঘরে তোলার প্রক্রিয়া শেষ হয়েছে। এমনকি, কোনও রকম বিঘ্ন ছাড়াই রবি শস্যের বিক্রয় প্রক্রিয়াও সম্পন্ন হয়েছে। দেশের অর্থনীতিতে কৃষি উৎপাদন গুরুত্বপূর্ণ হয়ে উঠেছে।
শ্রী তোমর তাঁর চিঠিতে একাধিক সেরা চাষের পদ্ধতির কথা উল্লেখ করেছেন। এর মধ্যে রয়েছে, খরিফ মরশুমের প্রধান শস্য, ধানের উৎপাদনশীলতা বাড়ানো, জৈব কীটনাশকের ব্যবহার, জৈব পদ্ধতিতে চাষ, রাসায়নিক সারের পরিবর্তে কেঁচো সারের ব্যবহার, ডাল শস্য বীজের ব্যাকটেরিয়া দূরীকরণ, সয়েল হেলথ কার্ড অনুযায়ী পটাশ ও ফসফরাস সহ নাইট্রোজেনিয়াস সারের সামঞ্জস্যপূর্ণ ব্যবহার, কৃষি সেচ ব্যবস্থার সর্বোত্তম সদ্ব্যবহার প্রভৃতি।
চিঠির শেষে শ্রী তোমর বলেছেন, উপযুক্ত বীজ বপণ প্রণালী ও শস্যের সুদক্ষ পরিচালনা পদ্ধতি গ্রহণ করে কৃষি উৎপাদন কয়েক গুণ বাড়ানো সম্ভব। অবশ্য, কৃষি উৎপাদন বাড়ানোর ক্ষেত্রে আগাম উপযুক্ত পরিকল্পনা, সঠিক সিদ্ধান্ত গ্রহণ এবং জমিতে সেগুলির যথাযথ প্রয়োগের মতো বিষয়গুলিও যুক্ত রয়েছে। প্রধানমন্ত্রী শ্রী মোদীর ‘জয় জওয়ান, জয় কিষাণ, জয় বিজ্ঞান, জয় অনুসন্ধান’ – এই মন্ত্র উদ্ধৃত করে শ্রী তোমর জানান, আত্মনির্ভর ভারত গঠনের জন্য কৃষি কাজ এবং গ্রামীণ বিকাশের মত বিষযগুলিকে মূল কেন্দ্রে রাখা হয়েছে। তিনি বলেন, পর্যাপ্ত পরিমাণে খরিফ শস্যের উৎপাদন সুনিশ্চিত করতে হবে। বর্তমান পরিস্থিতিতে কৃষিজ পণ্যের উৎপাদনশীলতা বাড়াতে কৃষকদের ওপর না কেবল নিজেদের জন্য বরং সামগ্রিকভাবে দেশের কল্যাণের পুরো দায়িত্ব কাঁধে রয়েছে।
(CG/BD/SB
প্রধানমন্ত্রীরদপ্তর
প্রধানমন্ত্রী জাতির উদ্দেশে ১৫ই অক্টোবর ৭টি নতুন প্রতিরক্ষা সংস্থা উৎসর্গ করার আয়োজনে ভিডিও কনফারেন্সের মাধ্যমে বক্তব্য রাখবেন
নতুন দিল্লি, ১৪ই অক্টোবর, ২০২১
প্রধানমন্ত্রী শ্রী নরেন্দ্র মোদী বিজয়া দশমীর পুণ্যলগ্নে ১৫ই অক্টোবর প্রতিরক্ষা মন্ত্রকের আয়োজিত একটি অনুষ্ঠানে বেলা ১২টা ১০ মিনিটে ভিডিও কনফারেন্সের মাধ্যমে বক্তব্য রাখবেন। এই অনুষ্ঠানে ৭টি নতুন প্রতিরক্ষা সংস্থা জাতির উদ্দেশে উৎসর্গ করা হবে। অনুষ্ঠানে প্রতিরক্ষা মন্ত্রী, দপ্তরের প্রতিমন্ত্রী এবং প্রতিরক্ষা শিল্পের সঙ্গে যুক্ত প্রতিনিধিরা উপস্থিত থাকবেন।
৭টি নতুন প্রতিরক্ষা সংস্থা –
সরকার অর্ডন্যান্স ফ্যাক্টরি বোর্ডকে সরকারী দপ্তর থেকে পরিবর্তন করে ৭টি ১০০ শতাংশ সরকারী নিয়ন্ত্রিত নিগম হিসেবে গড়ে তোলার সিদ্ধান্ত নিয়েছে। আত্মনির্ভরতার জন্য দেশকে প্রতিরক্ষা ক্ষেত্রে উপযুক্ত করে তুলতে এই সিদ্ধান্ত। এর ফলে কার্যক্ষেত্রে স্বায়ত্ত্ব শাসন ও দক্ষতা বৃদ্ধি পাবে। সংশ্লিষ্ট ক্ষেত্রে উন্নয়নের সম্ভাবনা এবং উদ্ভাবন আরো বাড়বে।
যে ৭টি নতুন প্রতিরক্ষা সংস্থা হবে, সেগুলি হল : মিউনিশন ইন্ডিয়া লিমিটেড ; আরমার্ড ভেহিক্যালস নিগম লিমিটেড ; অ্যাডভান্সড উইপনস অ্যান্ড ইক্যুইপমেন্ট ইন্ডিয়া লিমিটেড ; ট্রুপ কমফোর্টস লিমিটেড ; যন্ত্র ইন্ডিয়া লিমিটেড ; ইন্ডিয়া অপটেল লিমিটেড  এবং গ্লিডার্স ইন্ডিয়া লিমিটেড ।
CG/CB/SFS
(
বিদ্যুৎমন্ত্রক
লকডাউন এর সময় ২৪ ঘন্টাই বিদ্যুৎ সরবরাহ অব্যাহত থাকবে বলে কেন্দ্রীয় বিদ্যুৎ মন্ত্রক জানিয়েছে
নয়াদিল্লি, ২৮ মার্চ, ২০২০
কোভিড - ১৯ সংক্রমনের জেরে দেশজুড়ে চলা লকডাউন এর সময় সমস্ত বাড়ী এবং প্রতিষ্ঠানে বিদ্যুৎ পৌঁছে দেওয়ার লক্ষ্যে ২৪ ঘন্টাই বিদ্যুৎ উৎপাদন ,সরবরাহ ও পরিচালনের কাজ চালিয়ে যাওয়া হচ্ছে।
কেন্দ্রীয় বিদ্যুৎমন্ত্রী শ্রী আর কে সিং জানিয়েছেন ,এই জরুরি পরিস্থিতিতে সকল গ্রাহকের কাছে ২৪ ঘন্টা বিদ্যুৎ পৌঁছে দিতে মন্ত্রক বদ্ধপরিকর।
দেশে কয়লাভিত্তিক বিদ্যুৎ উৎপাদন কেন্দ্র থেকে ৭০% বিদ্যুৎ উৎপাদন হয় ।তাই এই সময়ে অভ্যন্তরীণ কয়লা উত্তোলন কেন্দ্র থেকে কয়লা সরবরাহ এবং রেল যোগাযোগের মাধ্যমে তা বিদ্যুৎ উৎপাদন কেন্দ্র গুলোতে ঠিকমত পৌঁছে দিতে বিদ্যুৎমন্ত্রক রেল এবং কয়লা মন্ত্রকের সঙ্গে নিয়মিত যোগাযোগ রেখে চলেছে।
লকডাউন এর কারণে গ্রাহকরা বিদ্যুৎ বন্টন সংস্থাগুলিতে বকেয়া অর্থ জমা করতে পারছেন না।এর ফলে বিদ্যুৎ বন্টন সংস্থাগুলিও বিদ্যুৎ সরবরাহ এবং উৎপাদক সংস্থাগুলিকে অর্থ প্রদানের ক্ষেত্রে সমস্যার মুখামুখি হচ্ছে। তাই এই পরিস্থিতিতে কেন্দ্রীয় মন্ত্রী,বিদ্যুৎ ক্ষেত্রে উল্লেখযোগ্য ছাড়ের কথা ঘোষণা করেছেন। তিনি বলেছেন বকেয়া থাকলেও বিদ্যুৎ বন্টন সংস্থাগুলিকে বিদ্যুৎ উৎপাদক বা সরবরাহ সংস্থাগুলির সরবরাহ বজায় রাখতে হবে।বর্তমানে এই জরুরী পরিস্থিতিতে বন্টন সংস্থাগুলিকে বিদ্যুৎ সরবরাহে কাটছাঁট করা যাবে না।বিদ্যুৎ উৎপাদক সংস্থাগুলির কাছে বন্টন সংস্থাগুলির বিদ্যুৎ সরবরাহ মেনটেনেন্স চার্জ বাবদ অগ্রিম অর্থ গচ্ছিত রাখতে হয়।এক্ষেত্রে চলতি বছরের ৩০ জুন পর্যন্ত তা ৫০% রাখলেই চলবে।একই সঙ্গে কেন্দ্রীয় বিদ্যুৎ নিয়ন্ত্রণ কমিশনের পক্ষ থেকে এক নির্দেশিকায় জানানো হয়েছে,বন্টন সংস্থাগুলি বিদ্যুৎ উৎপাদক সংস্থাগুলিকে তিন মাস অর্থ প্রদানের ক্ষেত্রে ছাড় পাবে এবং এর জন্য কোন অতিরিক্ত কর দিতে হবে না।রাজ্য বিদ্যুৎ নিয়ন্ত্রণ কমিশনের পক্ষ থেকেও এই একই নির্দেশিকা জারি করার জন্য রাজ্য সরকারগুলিকে পরামর্শ দেওয়া হয়েছে।
(CG/SS
প্রধানমন্ত্রীরদপ্তর
প্রধানমন্ত্রী হিমালয়ের পরিচয় বহনকারী রাজ্যগুলির জন্য দৃষ্টিভঙ্গী নিয়ে ২০০১ সালের একটি ভিডিও প্রকাশ করেছেন
নয়াদিল্লি, ২১ অক্টোবর, ২০২২
প্রধানমন্ত্রী শ্রী নরেন্দ্র মোদী বলেছেন, হিমালয়ের রাজ্যগুলির উন্নয়নের জন্য তাঁর সংকল্প একইরকম দৃঢ় রয়েছে।
হিমালয়ের রাজ্যগুলি সম্পর্কে দৃষ্টিভঙ্গী নিয়ে ২০০১ সালের করা একটি ভিডিওর জবাবে প্রধানমন্ত্রী ট্যুইট করে বলেন;
“এটি শেয়ার করার জন্য আপনাকে ধন্যবাদ। অনেক স্মৃতি ফিরে এলো। আমার সংকল্প এখনও একইরকম দৃঢ় রয়েছে!”
PG/PM/ NS
(
শিল্পওবাণিজ্যমন্ত্রক
ভারতে স্টার্টআপ ইকোসিস্টেমকে উৎসাহিত করতে কেন্দ্র এই প্রথম উদ্ভাবনী সপ্তাহ উদযাপনের আয়োজন করেছে
নতুন দিল্লি, ১২ ডিসেম্বর, ২০২১
আজাদি কা অমৃত মহোৎসবের অঙ্গ হিসেবে শিল্প ও অভ্যন্তরীণ বাণিজ্য ক্ষেত্রে উৎসাহদানের জন্য দপ্তর  আগামী বছর জানুয়ারি মাসে এক সপ্তাহব্যাপী ‘উদ্ভাবনী ইকোসিস্টেম উদযাপন’ আনুষ্ঠানের আয়োজন করেছে। ডিপিআইআইটি-এর সচিব শ্রী অনুরাগ জৈন এবিষয়ে আজ একটি উচ্চ পর্যায়ের পর্যালোচনা বৈঠক করেছেন। স্টার্টআপ ইন্ডিয়া উদ্যোগের সূচনার ষষ্ঠ বার্ষিকী উদযাপন উপলক্ষে এই অনুষ্ঠানের আয়োজন করা হয়েছে।
উদ্ভাবনী সপ্তাহ উদযাপনের মূল উদ্দেশ্যই হলো দেশের মূল স্টার্টআপ, শিল্পো উদ্যোক্তা, বিনিয়োগকারী, নীতিনির্ধারক এবং অন্যান্য জাতীয়/ আন্তর্জাতিক ক্ষেত্রে উদ্ভাবন ও উদ্যোক্তাদের বিষয়ে মত বিনিময় করা।
এই পদক্ষেপ উদ্ভাবনী এবং উদ্যোক্তাদের বিষয়ে যুব সম্প্রদায়কে উৎসাহিত ও অনুপ্রাণিত করে তুলবে। পাশাপাশি এই উদ্ভাবনী সপ্তাহ স্টার্টআপ সংস্থাগুলিকে বাজারে প্রবেশের সুযোগ করে দেবে। এমনকি, স্টার্টআপ সংস্থাগুলিকে বিনিয়োগের জন্য দেশী ও বিদেশী পুঁজি সংগ্রহে সহায়তা করবে।
সপ্তাহব্যাপী চলা এই অনুষ্ঠানে স্টার্টআপ, ইনকিউবেটর, পরামর্শদাতা, বিনিয়োগকারী, সরকারি ই-মার্কেট প্লেস, কর্পোরেট সংস্থা, উদ্যোক্তা এবং সরকারি আধিকারিকেরা উপস্থিত থাকবেন।
অনুষ্ঠানে ডিপিআইআইটি অনুমোদিত স্টার্টআপ সংস্থা, জাতীয় স্টার্টআপ পুরস্কারপ্রাপ্ত সংস্থার একাধিক প্রদর্শনীও থাকবে। এছাড়াও উদ্ভাবনী সপ্তাহ উদযাপনে অঙ্গ হিসেবে আলোচনাসভারও আয়োজন করা হয়েছে। বাণিজ্য ও শিল্প মন্ত্রীর পৌরোহিত্যে একটি গোলটেবিল বৈঠক অনুষ্ঠিত হবে।
CG/SS/SKD/
(Visitor Counter : 131
কয়লামন্ত্রক
কয়লা মন্ত্রকের আওতাধীন বিসিসিএল আজাদি কা অমৃত মহোৎসব উদযাপনের অঙ্গ হিসেবে স্যানিটেশন সম্পর্কে সচেতনতা প্রসারের জন্য এক বিশেষ অনুষ্ঠানের আয়োজন করেছে
নয়াদিল্লী, ৪ সেপ্টেম্বর, ২০২১
কয়লা মন্ত্রকের আওতাধীন ভারত কুকিং কোল লিমিটেড  আজাদি কা অমৃত মহোৎসবের অঙ্গ হিসেবে স্যানিটেশন ও কোভিড-১৯ সম্পর্কে সতর্কতামূলক ব্যবস্থা গ্রহণের বিষয়ে সচেতনতা ছড়িয়ে দিতে এক বিশেষ অনুষ্ঠানের আয়োজন করেছে। চলতি এই প্রচারাভিযানে বিসিসিএল-এর সিএসআর দপ্তর ঝাড়খন্ডের ধানবাদে পুটকিবলিহারি অঞ্চলে তপশীলি জাতি, উপজাতি ও অনগ্রসর শ্রেণী অধ্যুষিত গ্রামে আলগোরিয়া বস্তির বাসিন্দাদের হাতে ১২৫টি হ্যান্ড স্যানিটাইজার প্যাকেট ও মাস্ক বিতরণ করে।
বিসিসিএল এর পাশাপাশি দিব্যাঙ্গ শিশুদের জন্য সুনির্দিষ্ট শিক্ষা কেন্দ্র, পেহলা কদম স্কুলের ছাত্র এবং তাদের অভিভাবকদের হাতে হ্যান্ড স্যানিটাইজার ও মাস্ক তুলে দেয়। অনুষ্ঠানে শিক্ষার্থীদের হাত ধোয়া, মাস্ক পরার অভ্যাস বজায় রাখার প্রয়োজনীয়তা সম্পর্কে বিশেষ জোর দেওয়া হয়। আজাদি কা অমৃত মহোৎসব উদযাপনের সঙ্গে সামঞ্জস্য বজায় রেখে শিক্ষার্থীরা বিভিন্ন সাংস্কৃতিক অনুষ্ঠান পরিবেশন করেন।
CG/SS/NS
(Visitor Counter : 179
বস্ত্রমন্ত্রক
ই-বাণিজ্য প্ল্যাটফর্ম এবং প্রযুক্তির সুবিধার সঙ্গে তাঁতি ও কারিগরিদের যুক্ত করতে হবে – শ্রী পীযূষ গোয়েল
নতুন দিল্লি, ০৮ জানুয়ারি, ২০২২
কেন্দ্রীয় বাণিজ্য ও শিল্প, ক্রেতা সুরক্ষা, খাদ্য এবং গণবন্টন মন্ত্রী শ্রী পীযূষ গোয়েল আজ স্বসাশিত সংস্থা এবং রাষ্ট্রায়ত্ত সংস্থার আওতাধীন প্রশাসনিক কার্যকারিতা বিষয়ে পর্যালোচনা করেছেন। অনুষ্ঠানের ভাষণে শ্রী গোয়েল জানান, ই-বাণিজ্য প্ল্যাটফর্ম এবং প্রযুক্তির সঙ্গে তাঁতি ও কারিগরদের যুক্ত করতে হবে। তিনি বলেন, তাঁত এবং হস্ত শিল্প ক্ষেত্রে কর্মসংস্থান বৃদ্ধির জন্য সরকার সবরকম প্রয়াস চালাচ্ছে। এদিনের বৈঠকে বস্ত্র শিল্পের একাধিক ক্ষেত্র, বিভিন্ন সংস্থা ও কাজকর্ম নিয়ে আলোচনা হয়। তাঁত ও হস্তশিল্প ক্ষেত্রে কর্মসংস্থান সৃষ্টির ওপর বিশেষ জোর দেওয়া হয়। এই দুই ক্ষেত্রের সঙ্গে যুক্ত প্রকল্পগুলি দ্রুত বাস্তবায়নের বিষয় নিয়েও আলোচনা হয়েছে। শ্রী গোয়েল বৈঠকে কেন্দ্রীয় সরকারের প্রকল্পগুলির সুফল সম্পর্কে বিভিন্ন তথ্য তুলে ধরেন। প্রয়োজনে কেন্দ্র - রাজ্য স্তরের আধিকারিকের মধ্যে সমন্বয় বজায় রাখার আহ্বান জানান তিনি। গ্রামীণ হস্তশিল্প কলার বিষয়ে অগ্রগতি খতিয়ে দেখে আগামী ৬ মাসের মধ্যে এর সঙ্গে যুক্ত সমস্ত প্রকল্পের কাজ শেষ করার নির্দেশ দেন তিনি।
শ্রী গোয়েল আরও জানান, তাঁতি ও কারিগরদের তৈরি ও পণ্য বাজারজাত করে তুলতে দিল্লি হাট, হ্যান্ডলুম হাট-এর মতো প্ল্যাটফর্মগুলি বিশেষ সহায়তা করে চলেছে। এক্ষেত্রে তিনি ই-বাণিজ্য প্ল্যাটফর্মের সঙ্গে তাঁতি ও কারিগরদের সংযুক্ত করে প্রযুক্তির লাভ ওঠানোর ওপর জোর দেন। দুধ উৎপাদনকারীদের জন্য আমুলের মতো দুগ্ধ সমবায় রয়েছে। সেরকমই তাঁতি ও কারিগরদের নিয়ে সমবায় গড়ে তোলার প্রয়োজন রয়েছে বলেও মনে করেন তিনি। এক্ষেত্রে কেন্দ্রীয় মন্ত্রী প্রযুক্তি ব্যবহারের ওপর জোর দেন। বৈঠকে কেন্দ্রীয় মন্ত্রী বস্ত্র শিল্পের জন্য প্রোডাকশন লিঙ্কড ইনসেনটিভ স্কিমের বিষয়েও পর্যালোচনা করেন। তিনি ‘পিএম মিত্র’ প্রকল্পের নির্দেশিকা দ্রুত চূড়ান্ত করার নির্দেশ দিয়েছেন। শ্রী গোয়েল আধিকারিকদের বস্ত্র শিল্প ক্ষেত্রে বিশেষ নজর দেওয়ার পরামর্শ দেন। পাশাপাশি বস্ত্র শিল্পের রপ্তানি বৃদ্ধির সুযোগ কাজে লাগিয়ে লক্ষ লক্ষ মানুষের কর্মসংস্থান সৃষ্টির আহ্বান জানান তিনি।
CG/SS/SKD/
(Visitor Counter : 146
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের প্রাপ্যতা সম্পর্কে রাজ্য ও কেন্দ্রশাসিত অঞ্চলগুলির পরিস্থিতি
রাজ্য ও কেন্দ্রশাসিত অঞ্চলগুলিকে ১২৩ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ১৮.৫৩ কোটি টিকার ডোজ রয়েছে
নতুন দিল্লি, ১৩ নভেম্বর, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করেছে।
সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ১৩ নভেম্বর পর্যন্ত ১২৩ কোটির বেশি  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৮ কোটি ৫৩ লক্ষ  টিকার ডোজ রয়েছে।
CG/SB
(Visitor Counter : 79
প্রধানমন্ত্রীরদপ্তর
ভারত-ব্রাজিল-দক্ষিণ আফ্রিকা-মার্কিন যুক্তরাষ্ট্র যৌথ বিবৃতি
নয়াদিল্লি, ৯ সেপ্টেম্বর, ২০২৩
আমরা ভারত-ব্রাজিল-দক্ষিণ আফ্রিকা-মার্কিন যুক্তরাষ্ট্রের নেতৃবৃন্দ, নতুন দিল্লিতে জি২০ গোষ্ঠীর শীর্ষ সম্মেলন চলাকালীন মিলিত হয়েছি। আমরা এই গোষ্ঠীর প্রতি আমাদের অভিন্ন অঙ্গীকার পুর্নব্যক্ত করছি যার মধ্য দিয়ে আন্তর্জাতিক স্তরে আর্থিক সহযোগিতার এই সংস্থাটি বিভিন্ন সমস্যার সমাধানসূত্র খুঁজে বের করতে পারবে।
ভারতের সভাপতিত্বে জি২০ গোষ্ঠীর যে ঐতিহাসিক অগ্রগতি হয়েছে, পরবর্তী তিনটি সভাপতিত্বের সময়কালে আমরা বিশ্বের নানা সমস্যা মোকাবিলায় সেই অভিজ্ঞতাকে কাজে লাগাব। এই আবহে বিশ্বব্যাঙ্কের সভাপতির সঙ্গে একত্রে আমরা আরও উন্নত, বৃহত্তর এবং কার্যকরী বহুপাক্ষিক উন্নয়ন ব্যাঙ্ক গড়ে তোলার জন্য জি২০-র অঙ্গীকারকে স্বাগত জানাই। জি২০-র মাধ্যমে একযোগে কাজ করার মধ্য দিয়ে আমাদের ক্ষমতা এবং আরও ভালো ভবিষ্যৎ গড়ে তোলার জন্য কীভাবে আমাদের জনগণকে সাহায্য করতে পারি সে বিষয়গুলিই এই অঙ্গীকারের মধ্যে প্রতিফলিত হয়েছে।
AC/SS/NS
(
নারীওশিশুবিকাশমন্ত্রক
যুব সম্প্রদায়ের আশা-আকাঙ্খা সামাজিক মাধ্যমে তুলে ধরতে মেটা এবং নারী ও শিশু বিকাশ মন্ত্রকের নতুন উদ্যোগ নয়া ভারত কি স্বপ্নে
নয়াদিল্লি, ৭ জুন, ২০২৩
দেশের যুব সম্প্রদায়কে তাঁদের আশা-আকাঙ্খার কথা জানাতে উৎসাহিত করার জন্য কেন্দ্রীয় নারী ও শিশু বিকাশ মন্ত্রী শ্রীমতী স্মৃতি যুবিন ইরানী এবং মেটা আজ অমৃত জেনারেশন ক্যাম্পেন বা অমৃত প্রজন্মের অভিযানের সূচনা করেছেন। নয়া ভারত কি স্বপ্নে শীর্ষক অভিযানে যুব সম্প্রদায় তাঁদের সৃজনশীল প্রতিভার মাধ্যমে ইনস্টাগ্রাম এবং ফেসবুকে একটি রিল তৈরি করে পোস্ট করবেন, যেখানে তাঁদের আশা-আকাঙ্খার কথা তুলে ধরা হবে। শ্রীমতী ইরানী বলেন, আমাদের যুব সম্প্রদায় দেশের ভবিষ্যৎ। নতুন এই কর্মসূচির মাধ্যমে তাঁদের উচ্চাকাঙ্খাকে লালিত করা হবে। তাঁরা যাতে নিজেদের স্বপ্ন পূরণ করতে পারেন তার জন্য সরকার সব রকমের সহায়তা প্রদান করবে।
মেটা ইন্ডিয়ার পলিসি প্রোগ্রামস অ্যান্ড গভর্নমেন্ট আউটরিচ-এর প্রধান নাতাশা যোগ এই প্রকল্পের বিষয়ে উৎসাহ প্রকাশ করেন। তিনি বলেন, ফেসবুক এবং ইনস্টাগ্রামে যুব সম্প্রদায় যাতে তাঁদের মনে কথা প্রকাশ করতে পারেন তা নিশ্চিত করতে তাঁদের সংস্থা অঙ্গীকারবদ্ধ। যুব সম্প্রদায়ের ভারত সম্পর্কে ভাবনাকে তুলে ধরার মাধ্যমে আগামী প্রজন্মের নেতৃত্বকে গড়ে তোলা হবে।
এই কর্মসূচিতে উৎসাহী যুবক-যুবতীরা #Amrit Generation ব্যবহার করে ফেসবুক এবং ইনস্টাগ্রামে রিল তৈরি করবেন। এ বিষয়ে প্রয়োজনীয় নীতি-নির্দেশিকা ফেসবুকের জিপিএ-র পাতায় অথবা নারী ও শিশু বিকাশ মন্ত্রকের সামাজিক মাধ্যমের হ্যান্ডেলে পাওয়া যাবে। এই কর্মসূচীতে অংশগ্রহণকারী যুবক-যুবতীদের মধ্যে ৫০ জনকে বাছাই করা হবে। তাঁরা নতুন দিল্লিতে এসে প্রবীণ নীতি প্রণয়নকারী এবং বিশিষ্টজনেদের সঙ্গে মতবিনিময় করবেন, যা তাঁদের স্বপ্ন পূরণে সহায়ক হবে। এছাড়াও গুরুগ্রামে মেটা–র দপ্তর ঘুরে দেখার পাশাপাশি সৃজনশীল অর্থনীতির বিষয়ে নানা তথ্য সংগ্রহ করবেন তাঁরা।
মেটা
মানুষের সঙ্গে মানুষের যোগাযোগ গড়ে তুলতে এবং ব্যবসা-বাণিজ্যের প্রসারে প্রয়োজনীয় প্রযুক্তি সরবরাহ করে মেটা। ২০০৪ সালে ফেসবুকের মাধ্যমে মানুষের সঙ্গে মানুষের যোগাযোগের নতুন একটি ধারা তৈরি হয়। ম্যাসেঞ্জার, ইনস্টাগ্রাম এবং হোয়াটসঅ্যাপ-এর মধ্যে সারা বিশ্বের কোটি কোটি মানুষ পরস্পরের মাধ্যমে তথ্যের আদান-প্রদান করে থাকেন। সামাজিক প্রযুক্তির জগতে নতুন বিপ্লব আনতে মেটা কাজ করে চলেছে।
(CG/CB/NS….
কেন্দ্রীয়মন্ত্রিসভা
অরুনাচলপ্রদেশের তাওয়াং-এ সশ্রস্ত্র সীমাবলের ৫.৯৯ একর জমি রাজ্য সরকারকে হস্তান্তরে মন্তিসভার অনুমোদন
নয়াদিল্লি, ০৪ জুলাই, ২০১৮
অরুনাচলপ্রদেশের তাওয়াং-এ সশ্রস্ত্র সীমাবলের  ৫.৯৯ একর জমি বড়মাপের অনুষ্ঠান আয়োজন তথা অন্যান্য উদ্দেশ্যে কাজে লাগানোর জন্য রাজ্য সরকারকে দেওয়ার বিষয়টি কেন্দ্রীয় মন্ত্রিসভা অনুমোদন করেছে। প্রধানমন্ত্রী শ্রী নরেন্দ্র মোদীর পৌরহিত্যে বুধবার  কেন্দ্রীয় মন্ত্রিসভার বৈঠকে এই সিদ্ধান্ত হয়।
উল্লেখ করা যেতে পারে, অরুনাচলপ্রদেশ সরকার সশ্রস্ত্র সীমাবল ক্যাম্পাসের মধ্যে ৫.৯৯ একর জমি বড়ধরনের অনুষ্ঠান আয়োজন তথা বিবিধ উদ্দেশ্যে কাজে লাগানোর জন্য চিহ্নিত করেছিল। সেই অনুসারে, রাজ্য সরকারের অনুরোধের প্রেক্ষিতে মন্ত্রিসভার আজকের এই সিদ্ধান্ত। কেন্দ্রীয় সরকার ২০১৬-র মার্চ মাসেই রাজ্য সরকারের এই প্রকল্পটি মঞ্জুর করে। বড় মাপের অনুষ্ঠান আয়োজনের পাশাপাশি পর্যটন উৎসব প্রভৃতি কর্মসূচির জন্য ঐ জায়গা ব্যবহার করা হবে।
CG/BD/NS/…
(Visitor Counter : 66
বিজ্ঞানওপ্রযুক্তিমন্ত্রক
উন্নত ট্রানজিস্টার প্রযুক্তি উদ্ভাবনের জন্য বোম্বে আই আই টির অধ্যাপক ২০২০-র ন্যানো সায়েন্স ও প্রযুক্তি শাখায় পুরস্কৃত
নতুন দিল্লি, ৬ মে, ২০২০
বোম্বে আই আই টি-র ইলেক্ট্রক্যাল ইঞ্জিনিয়ারিং-এর অধ্যাপক সৌরভ লোধা, উন্নত ট্রানজিস্টার প্রযুক্তি উদ্ভাবনের জন্য কেন্দ্রের বিজ্ঞান ও প্রযুক্তি বিভাগের ২০২০-র ন্যানো সায়েন্স ও প্রযুক্তি শাখায় পুরস্কৃত হয়েছেন। তিনি দ্বিমাত্রিক ভ্যান্ডারওয়াল উপাদানের সাহায্যে এমন একটি ন্যানো ইলেক্ট্রনিক্স যন্ত্র তৈরি করেছেন যার মধ্যে ট্রানজিস্টার প্রযুক্তি ব্যবহার করা হয়েছে এবং সেখানে সিলিকনের প্রয়োজন হয় না।
অধ্যাপক লোধার উন্নত এই ট্রানজিস্টার তৈরিতে তিনি বিশ্বের সর্ববৃহৎ সেমিকন্ডাকটর যন্ত্রাংশ নির্মাণ সংস্থা, অ্যাপ্লায়েড মেটেরিয়াল ইনকর্পোরেটেড-এর সঙ্গে কাজ করেছেন। এখানে সিলিকন ছাড়াই ট্রানজিস্টার তৈরি করা হয়েছে। নতুন এই পদার্থের মাধ্যমে তৈরি ট্রানজিস্টার ব্যবহার করে বিভিন্ন বৈদ্যুতিন যন্ত্রের তাপমাত্রা স্থিতাবস্থায় থাকবে এবং এখান থেকে উৎপাদিত বিদ্যুৎ-এর অপচয় কম হবে। উন্নত এই ট্রানজিস্টারটি মোবাইল ফোন, সার্ভার, ডেস্কটপ এবং ল্যাপটপে ব্যবহার করা হবে। যেগুলি কম বিদ্যুৎ ব্যবহার করে নিখুঁতভাবে দ্রুত কাজ করবে।
অধ্যাপক লোধার আবিষ্কৃত এক ন্যানো মিটারেরও পাতলা পদার্থটি দিয়ে যে বৈদ্যুতিন যন্ত্র তৈরি করা হবে, সেগুলি ব্যবহারে কম বিদ্যুৎ প্রয়োজন হবে এবং ইন্টারনেট ভিত্তিক কাজে যথেষ্ট গতি আনবে। একইভাবে নতুন এই ট্রানজিস্টারে যে দ্বিমাত্রিক পদার্থটি ব্যবহার করা হচ্ছে, সেটি বৈদ্যুতিন যন্ত্রাংশের বিভিন্ন সমস্যারও সমাধান করবে।
অধ্যাপক লোধার নেতৃত্বে একদল গবেষক সিলিকন কার্বাইড এবং গ্যালিয়াম অক্সাইডের ওয়াইড ব্যান্ডগ্যাপ সেমিকন্ডাকটরের সাহায্যে বৈদ্যুতিন ট্রানজিস্টার তৈরির পরিকল্পনা করেছেন। বৈদ্যুতিক ট্রেন, উচ্চশক্তি সম্পন্ন পাওয়ার গ্রিড, পুনর্নবিকরণযোগ্য শক্তির ক্ষেত্রে যেমন এটি ব্যবহার করা যাবে, একইভাবে প্রতিরক্ষা, চিকিৎসা এবং শিল্পক্ষেত্রেও তার প্রয়োগ সম্ভব। ওয়াইড ব্যান্ডগ্যাপ সেমিকন্ডাকটর নিয়ে আন্তর্জাতিক স্তরে উন্নত গবেষণা হলেও আমাদের দেশে এই নিয়ে এর আগে কমই গবেষণা হয়েছে।
(CG/CB/SFS
স্বাস্থ্যওপরিবারকল্যাণমন্ত্রক
প্রধানমন্ত্রীর পাবলিক অ্যাডমিনিস্ট্রেশন ২০২২ পুরস্কার পেল কেন্দ্রীয় স্বাস্থ্য মন্ত্রকের জাতীয় কোভিড – ১৯ টিকাকরণ কর্মসূচি
নয়াদিল্লি, ২১ এপ্রিল, ২০২৩
প্রধানমন্ত্রীর পাবলিক অ্যাডমিনিস্ট্রেশন ২০২২ পুরস্কার পেল কেন্দ্রীয় স্বাস্থ্য মন্ত্রকের জাতীয় কোভিড – ১৯ টিকাকরণ কর্মসূচি। বিজ্ঞান ভবনে ১৬তম সিভিল সার্ভিস দিবস উপলক্ষে আয়োজিত এক অনুষ্ঠানে প্রধানমন্ত্রী শ্রী নরেন্দ্র মোদীর হাত থেকে এই পুরস্কার গ্রহণ করেন কেন্দ্রীয় স্বাস্থ্য ও পরিবার কল্যাণ মন্ত্রকের সচিব শ্রী রাজেশ ভূষণ।
এই কৃতিত্বের জন্য স্বাস্থ্য পরিষেবার সঙ্গে যুক্ত সমস্ত কর্মীদের অভিনন্দন জানিয়েছেন কেন্দ্রীয় স্বাস্থ্য ও পরিবার কল্যাণ মন্ত্রী ডাঃ মনসুখ মান্ডব্য। এক ট্যুইটে ডাঃ মনসুখ মান্ডব্য বলেছেন, “সকলের টিকাকরণে একজোট হয়ে কাজ করার জন্য গোটা টিমের নিরলস কাজকে অভিনন্দন জানাই”।
সরকারি পরিকাঠামো, উৎপাদন, লজিস্টিক এবং সরবরাহ – এই চারটি বিষয়কে সামনে রেখে টিকাকরণ কর্মসূচির পরিকল্পনা করা হয়েছিল।
রাজ্য স্টিয়ারিং কমিটি, রাজ্য টাস্কফোর্স, জেলা টাস্কফোর্স, শহর/ব্লক টাস্কফোর্স – এর মাধ্যমে একটি নজরদারি ব্যবস্থা গড়ে তোলা হয়েছিল। ১.০৪ কোটি স্বাস্থ্য পরিষেবা কর্মী, সামনের সারিতে থাকা স্বাস্থ্য কর্মী এবং ষাটোর্ধো নাগরিক মিলিয়ে প্রায় ৩০ কোটি টিকাদান কর্মসূচিকে অগ্রাধিকার দেওয়া হয়। এরপর, ধাপে ধাপে ১০৬.০২ কোটি দেশবাসীকে টিকাদান করা হয়। ২০২১ সালের ১৬ জানুয়ারি থেকে ৮২৫ দিনের মধ্যে টিকাদান সম্পন্ন করা হয়। সরকারি – বেসরকারি মিলিয়ে প্রায় ৭৫ হাজার প্রোগ্রাম অফিসার/মেডিকেল অফিসার, ৭ লক্ষ ৩০ হাজার স্বাস্থ্য কর্মী এবং ১ লক্ষ ৬০ হাজার অতিরিক্ত সামনের সারির স্বাস্থ্য কর্মীকে এই কর্মসূচিতে সামিল করা হয়েছিল। কোভিড টিকা সম্পর্কে প্রায় ২.৬৪ লক্ষ টিকাদানকারী এবং ৪.৭৬ লক্ষ অন্যান্য টিকাদানকারী সদস্যদের প্রশিক্ষণ দেওয়া হয়েছিল। কো-উইন মঞ্চের মাধ্যমে মসৃণভাবে এই কর্মসূচি সম্পন্ন করা হয়েছে। টিকাদান অভিযানের উপর নজরদারি, টিকার সহজলভ্যতা এবং ব্যবহার সবকিছুর উপরই নজর রাখা হয়েছিল। কো-উইন অ্যাপ – এর মাধ্যমে সুবিধাভোগীদের নথিভুক্তিকরণ, টিকার অগ্রিম বুকিং এবং কিউআর ভিত্তিক ডিজিটাল শংসাপত্র – এই সবকিছুই করা সম্ভব হয়েছিল। বিভিন্ন সময়ে এই নতুন ডিজিটাল প্ল্যাটফর্মে পরিবর্তনও ঘটানো হয়েছে। এর ফলে, মানুষ অনেক সহজেই নথিভুক্তিকরণ ও টিকা গ্রহণ করতে পেরেছেন। এই সাফল্যের ক্ষেত্রে কো-উইন সবচেয়ে গুরুত্বপূর্ণ ভূমিকা পালন করেছে।
১০০ কোটিরও বেশি সুবিধাভোগী কো-উইন পোর্টালের মাধ্যমে নথিভুক্তিকরণ করিয়েছেন; সারা ভারতে ২২১ কোটি টিকার ডোজ দেওয়া হয়েছে, যা গোটা বিশ্বের মোট কোভিড টিকার ১৭ শতাংশ; ৯৭ শতাংশ দেশবাসী  একটি ডোজ পেয়েছেন এবং ৯০ শতাংশ মানুষ দুটি ডোজ পেয়েছেন; সারা দেশে প্রায় ৩ কোটি টিকাদান সেশন হয়েছে। ২০২১ – এর পয়লা এপ্রিল থেকে এ পর্যন্ত ডোজ দেওয়া হয়েছে শহরাঞ্চলে ২৮ শতাংশ , গ্রামাঞ্চলে ৭২ শতাংশ ।
লিঙ্গ-ভিত্তিক ডোজ: পুরুষ - ৫১ শতাংশ  এবং মহিলা – ৪৯ শতাংশ । অন্যান্য – ০.০২ শতাংশ । সরকারি টিকাদান ৯৭.৫ শতাংশ , বেসরকারি টিকাদান ২.৫ শতাংশ ।
গর্ভবতী মহিলা, রূপান্তরকামী, ভবঘুরে, মানসিক স্বাস্থ্য কেন্দ্র, জেলা বন্দী সহ বিভিন্ন শ্রেণীর নাগরিকদের বিশেষ সেশনের মাধ্যমে ৭৪ কোটি ডোজ প্রদান করা হয়।
মাত্র ৯ মাসে প্রথম ১০০ কোটি ডোজ প্রদান করা হয় এবং পরবর্তী ৯ মাসে আরও ১০০ কোটি ডোজ প্রদান করা হয়।
PG/MP/SB
(Visitor Counter : 46
কৃষিমন্ত্রক
চলতি বছরের ২১ জুলাই পর্যন্ত রাজস্থান, মধ্য প্রদেশ, পাঞ্জাব, গুজরাত, উত্তরপ্রদেশ, মহারাষ্ট্র, ছত্তিশগড়, হরিয়ানা, উত্তরাখণ্ড ও বিহারের ৩,৮৩,৬৩১ হেক্টর জমিতে পঙ্গপাল নিয়ন্ত্রণ কাজ পরিচালিত হয়েছে
নতুন দিল্লি, ২২ জুলাই, ২০২০
১১ এপ্রিল থেকে ২১ জুলাই পর্যন্ত রাজস্থান, মধ্যপ্রদেশ, পাঞ্জাব, গুজরাত, উত্তরপ্রদেশ এবং হরিয়ানায় ১ লক্ষ ৯৫ হাজার ৪৫০ হেক্টর জমিতে পঙ্গপাল নিয়ন্ত্রণ অভিযান চালিয়েছে পঙ্গপাল নিয়ন্ত্রণ আঞ্চলিক কার্যালয়। ২১ জুলাই পর্যন্ত রাজস্থান, মধ্যপ্রদেশ, পাঞ্জাব, গুজরাত, উত্তরপ্রদেশ, মহারাষ্ট্র, ছত্তিশগড়, হরিয়ানা,উওরাখন্ড এবং বিহারে ১ লক্ষ ৮৮ হাজর ১৮১ হেক্টর জমিতে পঙ্গপাল নিয়ন্ত্রণের কাজ পরিচালনা করেছে সংশ্লিষ্ট রাজ্য সরকারগুলি।
মূলত ২১-২২ জুলাই মধ্য রাতে রাজস্থানের জয়সলমির, হনুমানগড়, বারমের, যোধপুর, বিকানের, নাগৌড়, চুরু, জয়পুর, সিকার, ঝালোর এবং শ্রীগঙ্গানগর এই ১১টি জেলায় ২৯টি জায়গায় পঙ্গপাল নিয়ন্ত্রণ অভিযান চালানো হয়। এর পাশাপাশি, রাজস্থান রাজ্য কৃষি বিভাগ ২১ -২২ জুলাই মধ্য রাতে দাউসা জেলার দুটি জায়গায় নিয়ন্ত্রণ অভিযান পরিচালনা করে।
বর্তমানে, স্প্রে যানবাহন সহ ১০৪টি পঙ্গপাল নিয়ন্ত্রণকারি দল রাজস্থান এবং গুজরাত রাজ্যে নিযুক্ত / মোতায়েন করা হয়েছে এবং ২০০ জনেরও বেশি কেন্দ্রীয় সরকারের কর্মী পঙ্গপাল নিয়ন্ত্রণের কাজে নিযুক্ত রয়েছেন। এছাড়াও, কীটনাশক স্প্রে করার মাধ্যমে লম্বা গাছে এবং দুর্গম অঞ্চলে পঙ্গপাল নিয়ন্ত্রণের কাজ পরিচালিত হচ্ছে। এর জন্য ১৫ টি ড্রোন সহ ৫ টি সংস্থা রাজস্থানের বারমের, জয়সালমির, বিকানের, নাগৌর এবং ফলৌদিতে মোতায়েন করা হয়েছে। প্রয়োজন অনুসারে মরুভূমি অঞ্চলে ব্যবহারের জন্য একটি হেলিকপ্টার রাজস্থানে মোতায়েন করা হয়েছে। ভারতীয় বিমানবাহিনী এমআই -১৭ হেলিকপ্টার ব্যবহার করে পঙ্গপাল বিরোধী অভিযানের কাজ পরীক্ষামূলক ভাবে চালানো হয়েছে, এর ফলাফল যথেষ্টই উৎসাহজনক।
গুজরাত, উত্তরপ্রদেশ, মধ্য প্রদেশ, মহারাষ্ট্র, ছত্তিশগড়, বিহার এবং হরিয়ানা রাজ্যে কোনও গুরুত্বপূর্ণ ফসলের ক্ষয়ক্ষতির খবর পাওয়া যায়নি। তবে রাজস্থানের কয়েকটি জেলায় সামান্য ফসলের ক্ষয়ক্ষতির খবর পাওয়া গেছে।
২১ জুলাই পর্যন্ত রাজস্থানের জয়সলমির, হনুমানগড়, বারমের, যোধপুর, বিকানের, নাগৌড়, চুরু, জয়পুর, সিকার, ঝালোর, দাউসা এবং শ্রীগঙ্গানগর জেলায় অপরিণত গোলাপী এবং প্রাপ্তবয়স্ক হলুদ পঙ্গপাল সক্রিয় ছিল।
(CG/SS
স্বাস্থ্যওপরিবারকল্যাণমন্ত্রক
কোভিড-১৯ এর সময় ৪১ হাজারেরও বেশি আয়ুষ্মান ভারত – স্বাস্থ্য ও রোগী কল্যাণ কেন্দ্রের সাহায্যে সর্বজনীন ও প্রাথমিক চিকিৎসা পরিষেবা দেওয়া হয়েছে
নয়াদিল্লি, ১০ জুলাই, ২০২০
আয়ুষ্মান ভারতের প্রাথমিক স্তম্ভই হ’ল স্বাস্থ্য ও রোগী কল্যাণ কেন্দ্র। আয়ুষ্মান ভারত কর্মসূচির মাধ্যমে ২০২২ সালের মধ্যে স্বাস্থ্য ও রোগী কল্যাণ কেন্দ্রগুলিকে উপ-স্বাস্থ্য কেন্দ্র ও প্রাথমিক স্বাস্থ্য কেন্দ্রে রূপান্তরিত করে সর্বজনীন ও সুসংবদ্ধ প্রাথমিক স্বাস্থ্য পরিষেবা পৌঁছে দেওয়ার পরিকল্পনা রয়েছে।
কোভিড-১৯ এর বিরুদ্ধে লড়াইয়ে আয়ুষ্মান ভারত – স্বাস্থ্য ও রোগী কল্যাণ কেন্দ্রগুলি বড় ভূমিকা পালন করছে। ঝাড়খন্ডে রাজ্যব্যাপী নিবিড় জনস্বাস্থ্য সমীক্ষা সপ্তাহের অঙ্গ হিসাবে এই কেন্দ্রগুলি ইনফ্লুয়েঞ্জার মতো অসুখের চিকিৎসা পরিষেবা পৌঁছে দিয়েছে। এর পাশাপাশি, কোভিড-১৯ নমুনা পরীক্ষার ব্যবস্থাও এই কেন্দ্রগুলিতে চালু রয়েছে। রাজস্থানে স্বাস্থ্য ও রোগী কল্যাণ কেন্দ্রের একটি দল বিকানির – যোধপুর সীমান্ত চৌকিতে আগত প্রত্যেকের কোভিড-১৯ নমুনা পরীক্ষার জন্য জেলা প্রশাসনকে সহায়তা করেছে। ওডিশায় স্বাস্থ্য ও রোগী কল্যাণ কেন্দ্রের দলগুলি কোভিড-১৯ সংক্রমণ প্রতিরোধে মানুষকে সচেতন করে তোলার পাশাপাশি, মাস্ক বা ফেস কভার ব্যবহার, সাবান ও জল দিয়ে হাত ধোওয়ার অভ্যাস গড়ে তোলার ব্যাপারে সাধারণ মানুষকে সচেতন করেছে।
এই কেন্দ্রগুলি সাধারন মানুষকে বিভিন্ন ধরণের চিকিৎসা পরিষেবা দেওয়ায় গত পয়লা ফেব্রুয়ারি থেকে পাঁচ মাসে বিভিন্ন রাজ্যে স্বাস্থ্য ও রোগী কল্যাণ কেন্দ্রে প্রায় ৮ কোটি ৮০ লক্ষ মানুষ এসেছেন। এছাড়াও, গত পাঁচ মাসে স্বাস্থ্য ও রোগী কল্যাণ কেন্দ্রগুলিতে ১ কোটি ৪১ লক্ষেরও বেশি রোগীর উচ্চ রক্তচাপ পরীক্ষা, ১ কোটি ১৩ লক্ষেরও বেশি রোগীর মধুমেহ চিকিৎসা সহ ১ কোটি ৩৪ লক্ষ ক্ষেত্রে মুখ, স্তন ও জরায়ুর ক্যান্সারে প্রয়োজনীয় চিকিৎসা পরামর্শ দেওয়া হয়েছে। এমনকি, রোগীদের বিনামূল্যে উচ্চ রক্তচাপ, মধুমেহ প্রভৃতি রোগের ওষুধ সরবরাহ করা হয়েছে। কোভিড-১৯ মহামারীর সময় স্বাস্থ্য ও রোগী কল্যাণ কেন্দ্রে ৬ লক্ষ ৫৩ হাজার যোগচর্চা ও শরীরচর্চা কর্মসূচির আয়োজন করা হয়েছে।
কোভিড-১৯ মহামারীর সময় এই কেন্দ্রগুলি থেকে কোভিড-১৯ চিকিৎসার পাশাপাশি, কোভিড বহির্ভূত অত্যাবশ্যক স্বাস্থ্য পরিষেবা প্রদান করা হয়েছে। গত জানুয়ারি থেকে জুন মাস পর্যন্ত সারা দেশে ১২ হাজার ৪০০-রও বেশি স্বাস্থ্য ও রোগী কল্যাণ কেন্দ্র চালু করা হয়েছে। এর ফলে, দেশে এ ধরনের কেন্দ্রের সংখ্যা বেড়ে হয়েছে ৪১ হাজার ৭৯০।
স্বাস্থ্য ও রোগী কল্যাণ কেন্দ্রগুলি প্রাথমিক স্বাস্থ্য পরিচর্যা ব্যবস্থাকে মানুষের আরও নাগালে নিয়ে এসেছে। এর ফলে, মহামারীর সময় কোভিড সহ অন্যান্য স্বাস্থ্য পরিষেবাও মানুষের কাছে সহজে পৌঁছে দেওয়া হচ্ছে।
(CG/BD/SB
রাষ্ট্রপতিরসচিবালয়
রাষ্ট্রপতির কাছে তিন দেশের রাষ্ট্রদূতের পরিচয়পত্র পেশ
নয়াদিল্লি, ২০ মে, ২০১৯
ভারতে নিযুক্ত ভেনেজুয়েলা ও পানামার রাষ্ট্রদূত এবং পাপুয়া নিউ গিনির হাই কমিশনার আজ নতুন দিল্লিতে রাষ্ট্রপতি ভবনে রাষ্ট্রপতি শ্রী রামনাথ কোবিন্দের কাছে নিজেদের পরিচয়পত্র পেশ করেন। এঁরা হলেন – ভেনেজুয়েলার রাষ্ট্রদূত শ্রীমতী কোরোমতো গডে ক্যালডেরন, পাপুয়া নিউ গিনির হাই কমিশনার শ্রী পৌলিয়াস করনি এবং পানামার রাষ্ট্রদূত মহম্মদ তালহা হাজি হাজি।
CG/BD/DM
(Visitor Counter : 58